روسیا پرزیدنتی ولادیمیر پوتین 7 ایله یاخین‌دیر داوام ائدن سوریه-ده کی ایچ ساواشا گؤره یارانان قاچقین بحرانیندان ان چوخ تورکیه‌نین تاثیرلندیگینی سؤیله‌دی.
"سوریه-لی قاچقین‌لار جدی بیر پروبلئم و بو پروبلئم‌دن ان چوخ تورکیه تأثیرلنیر. بو مسئله‌نی بوتون دونیا بیرلیکده حل ائتمه‌لی‌دیر"-دئیه پوتین قئید ائتدی.
پوتین مسکودا کئچیردیگی ایللیک مطبوعات کنفرانسیندا ژورنالیست‌لرین سوال‌لارینی جاوابلاندیرارکن اؤلکه‌سی‌نین ایقتیصادیاتی، داخلی و خاریجی سیاستیله اولوسلار آراسی گونجل موضوع لاری قیمتلندیردی.
دؤرد ساعتا یاخین داوام ائدن کنفرانسدا روس لیدر عمومی لیکده اؤلکه‌ده آلت یاپی، ساغلیق، تحصیل و صنایع ساحه‌لرینده کیفیتین آرتیریلماسی‌نین واجیب‌لیگینی وورغولادی.
مطبوعات کنفرانسیندا سوریه بحرانینا دا توخونان پوتین سوریه-ده کی ایچ ساواشا گؤره یارانان قاچقین بحرانیندان ان چوخ تورکیه‌نین تاثیرلندیگینی قئید ائتدی.
تورکیه‌نین ان چوخ سایدا قاچقینا ائو صاحب‌لیگی ائتدیگینی خاطیرلا‌دان پوتین "آنجاق بو پروبلئمی سوریه-نین تک باشینا حل ائتمه‌سی غیری-مومکون‌دور، بوتون دونیا امکداش‌لیق ائده‌رک پروبلئمی حل ائتمه‌لی‌دیر. روسیا دا بو پروسئسده کؤمک‌لیک گؤسترمه‌یه حاضیردیر" دئیه ایفاده ائتدی.
